cyanic-selkie/wikianc huggingface dataset:
Αρχαιολογικό Μουσείο Πύλου
Μετεγκατάσταση - μεταφορά του Μουσείου
Ήδη από τις αρχές της δεκαετίας του 1970 τέθηκε το ζήτημα της επέκτασης και στη συνέχεια της μεταφοράς σε νέο κτίριο του Μουσείου Πύλου. Οι λόγοι που επέβαλαν την αλλαγή αυτή ήταν κυρίως, οι περιορισμένες διαστάσεις του Αντωνοπούλειου Μουσείου, το οποίο αδυνατούσε πλέον να φιλοξενήσει τον συνεχώς αυξανόμενο αριθμό των νέων ευρημάτων, που έρχονταν στο φως από τις νεότερες ανασκαφές, καθώς και τις παραδόσεις αρχαιοτήτων από τους πολίτες. Επίσης, το κτίριο παρουσίαζε βασικές ελλείψεις σε βοηθητικούς χώρους, όπως χώρους υγιεινής και φύλαξης, ενώ ο τρόπος παρουσίασης της αρχαιολογικής και ιστορικής πληροφορίας ήταν παρωχημένος. Τελικά το 2012, με σχετική υπουργική απόφαση, εγκρίθηκε η μεταφορά και λειτουργία του Αρχαιολογικού Μουσείου Πύλου στο κτήριο των στρατώνων του Μαιζώνος στο Νιόκαστρο της Πύλου. Το έργο ανακαίνισης για το νεότερο κτήριο με τίτλο «Επανέκθεση Αρχαιολογικού Μουσείου Πύλου, Δήμου Πύλου-Νέστορος Περιφέρειας Πελοποννήσου» εντάχθηκε στο Επιχειρησιακό Πρόγραμμα «Ανταγωνιστικότητα και Επιχειρηματικότητα» (ΕΠΑΝ ΙΙ) του ΕΣΠΑ (2007-2013) με προϋπολογισμό 1,099,750.00 € και ολοκληρώθηκε τον Δεκέμβριο του 2015. Με την ολοκλήρωση της μεταφοράς του Αρχαιολογικού Μουσείου Πύλου στο Νιόκαστρο, οι χώροι του παλαιότερου κτηρίου πρόκειται να μετατραπούν σε αποθήκες και εργαστήριο συντήρησης.
Ίγκνιατ Σόπρον
Παραπομπές
Κατηγορία:Σέρβοι εκδότες εφημερίδων Κατηγορία:Σέρβοι εκδότες βιβλίων Κατηγορία:Σέρβοι δημοσιογράφοι Κατηγορία:Δημοσιογράφοι του 19ου αιώνα Κατηγορία:Σέρβοι γερμανικής καταγωγής Κατηγορία:Εκδότες εφημερίδων του 19ου αιώνα Κατηγορία:Συγγραφείς του 19ου αιώνα
Αρχαιολογικό Μουσείο Πύλου
Το νεότερο κτίριο
Μετά την αποχώρηση των Γάλλων, στο κτήριο Μαιζώνος, εντός του Νιόκαστρου, εγκαταστάθηκαν στρατιωτικοί και το φρούριο χρησιμοποιήθηκε ως κέντρο εκπαίδευσης νεοσυλλέκτων του νεοσύστατου ελληνικού κράτους. Αργότερα, λειτούργησε ως διοικητήριο της χωροφυλακής, καθώς η ακρόπολη του φρουρίου είχε εν τω μεταξύ μετατραπεί σε φυλακή βαρυποινιτών. Την περίοδο 1960 – 1983 χρησιμοποιήθηκε από την Αρχαιολογική Υπηρεσία ως αποθήκη και εργαστήριο συντήρησης αρχαίων, ενώ το 1984 το κτήριο στερεώθηκε και αναστηλώθηκε για τις ανάγκες του Υποβρύχιου Κέντρου Ενάλιας Αρχαιολογίας. Μάλιστα, στο πλαίσιο αυτό ανακαινίσθηκε ολόκληρο το Νιόκαστρο κατά τα έτη 1982 – 1987 με πρόγραμμα της Εφορείας Εναλίων Αρχαιοτήτων. Το ισόγειο του κτηρίου διαμορφώθηκε σε εκθεσιακό χώρο, που από το 1992 μέχρι το 2012 στέγασε την πινακοθήκη της Πύλου, με πυρήνα τη συλλογή του R. Puaux, ενώ στον δεύτερο όροφο, για τις ανάγκες του Κέντρου, δημιουργήθηκε ξενώνας και οργανώθηκε βιβλιοθήκη, στην οποία ο Πύλιος εκδότης Νότης Καραβίας δώρισε την πλούσια ιδιωτική του συλλογή με παλαιές εφημερίδες, περιοδικά και βιβλία, που αναφέρονται στη νεότερη ιστορία της Πύλου και της Πελοποννήσου.
Συλλογές – Μόνιμη Έκθεση
Η νέα μόνιμη έκθεση, στο κτήριο Μαιζώνος, στο Νιόκαστρο Πύλου, σύμφωνα με τους διοργανωτές, χρειάστηκε να ενταχθεί αρμονικά στο επίμηκες διατηρητέο κτήριο με τα πολλά ανοίγματα και τον περιορισμένων διαστάσεων εκθεσιακό χώρο. Επιλέχθηκε να παρουσιαστούν οι συστηματικά ανεσκαμμένες και δημοσιευμένες αρχαιολογικές θέσεις, οι οποίες απέδωσαν ανασκαφικά ευρήματα, τα οποία μπορούν να εκτεθούν και αποτελούν τους δυνατούς κρίκους στο ταξίδι της αναζήτησης της αρχικής τοποθεσίας της Αρχαίας Πύλου. Θέσεις, επίσης, που αποτελούν ενδιάμεσους σταθμούς της ιστορίας της περιοχής, όπως προκύπτουν κυρίως μέσα από τις γραπτές πηγές και τα σποραδικά αρχαιολογικά ευρήματα (π.χ. η Πύλος των Ρωμαϊκών χρόνων, η μάχη της Σφακτηρίας) παρουσιάζονται κυρίως με διάφορες ψηφιακές εφαρμογές.
Η κεντρική ιδέα της έκθεσης των αρχαιοτήτων, με τίτλο «Στα ίχνη της Πύλου…», καλεί τον επισκέπτη να περιηγηθεί και να ανακαλύψει την ιστορία της δυτικής Πυλίας από τους ρωμαϊκούς χρόνους έως τα βάθη της προϊστορίας στην παλαιολιθική εποχή. Με βάση την κεντρική ιδέα της έκθεσης διαμορφώνονται δύο κύριοι θεματικοί άξονες περιήγησης που αναπτύσσονται παράλληλα στις δύο επιμήκεις πλευρές του κτηρίου του Μαιζώνος:
Και οι δύο άξονες καταλήγουν στο κεντρικό σημείο της έκθεσης, όπου και παρουσιάζεται η ακμή του μυκηναϊκού ανακτόρου, το οποίο φέρει τον τίτλο: «…ἐς δέ Νέστορα… περιῆλθε Μεσσηνίων ἡ ἀρχή…». Εκεί προβάλλεται το παλίμψηστο της Βοϊδοκοιλιάς με τη συνεχή κατοίκηση από τα νεολιθικά έως τα μεσαιωνικά χρόνια, ο θολωτός τάφος που αποδίδεται στον Θρασυμήδη, γιο του Νέστορα, βασιλιά της Πύλου, ενώ ανοίγεται με την όλη παρουσίαση της έκθεσης ένα «παράθυρο θέασης» προς την Ομηρική Πύλο (μυκηναϊκή γραφή: pu - ro), που κατά την επικρατέστερη άποψη βρίσκεται στον Άνω Εγκλιανό, εκεί όπου η αρχαιολογική σκαπάνη έφερε στο φως το Ανάκτορο του Νέστορος.
Εξωτερικοί σύνδεσμοι
Πυλου Κατηγορία:Ιστορία της Μεσσηνίας Κατηγορία:Πύλος Κατηγορία:Δήμος Πύλου - Νέστορος Κατηγορία:Επαρχία Πυλίας
Ιάκωβος του Νεμούρ
Ο Ιάκωβος (12 Οκτωβρίου 1531 - 18 Ιουνίου 1585) από τον Οίκο της Σαβοΐας ήταν δούκας του Νεμούρ (1533-1585). Ήταν γιος του Φιλίππου και της Καρλόττας των Βαλουά-Ορλεάνης. Υποστήριξε τους Καθολικούς Γκιζ εναντίον των Ουγενότων.
Βιογραφία
Το 1533 απεβίωσε ο πατέρας του και τον διαδέχθηκε ως δούκας του Νεμούρ. Διακρίθηκε στις πολιορκίες του Λενς και του Μετς (1552-53) και στην εκστρατεία του Πεδεμοντίου (1555).
Ήταν υποστηρικτής του Οίκου των Γκιζ και, ως συνέπεια σχεδίου εναντίον του, αναγκάστηκε να αποσυρθεί για ένα διάστημα στη Σαβοΐα. Κατά την επιστροφή του στη Γαλλία πολέμησε τους Ουγενότους και έγινε σημαντικός με τις επιτυχίες του στο Ντοφινέ και στο Λυοναί. Το 1567 έπεισε την Αυλή να επιστρέψει από το Μω στο Παρίσι, πήρε μέρος στη μάχη του Σαιν Ντενί, εναντιώθηκε στην ειρήνη του Λοζιμώ και απώθησε την εισβολή του Βόλφγκανγκ του Τσβάιμπρυκεν.
Αφιέρωσε τα τελευταία έτη του στα γράμματα και τις τέχνες και απεβίωσε στο Ανεσύ. Τον διαδέχθηκαν οι γιοι του, πρώτα ο Κάρολος-Εμμανουήλ που απεβίωσε άτεκνος και έπειτα ο Ερρίκος Α΄.
Οικογένεια
Το 1566 νυμφεύτηκε την Άννα των Έστε, κόρη του Έρκολε Β΄ δούκα της Φερράρα και χήρα του Φραγκίσκου δούκα του Γκιζ και είχε τέκνα:
Το 1678 δημοσιεύθηκε το ανώνυμο μυθιστόρημα Η πριγκίπισσα της Κλέβης, που διαδραματίζεται στην Αυλή του Ερρίκου Β΄ και ο Ιάκωβος είναι ο αγαπημένος της πριγκίπισσας, σύμφωνα με τη φαντασία του συγγραφέα.
Πηγές
Κατηγορία:Οίκος της Σαβοΐας Κατηγορία:Κόμητες της Γενεύης
Ανέβασμα στον ουρανό
Το Ανέβασμα στον ουρανό (Subida al cielo) είναι μεξικανική κωμική-δραματική ταινία του 1952 σε σκηνοθεσία Λουίς Μπουνιουέλ και πρωταγωνιστεί η Λίλια Πράδο. Διαγωνίστηκε στο Φεστιβάλ Κινηματογράφου των Καννών του 1952.
Παραπομπές
Κατηγορία:Μεξικάνικες ταινίες Κατηγορία:Ισπανόφωνες ταινίες Κατηγορία:Ασπρόμαυρες ταινίες Κατηγορία:Ταινίες σε σκηνοθεσία Λουίς Μπουνιουέλ Κατηγορία:Ταινίες του 1952
Εραστής Δυτικών Προαστίων
Εραστής δυτικών προαστίων είναι ο τίτλος ελληνικής αισθηματικής κομεντί σειράς που προβλήθηκε από τους τηλεοπτικούς δέκτες του Mega Channel τη σεζόν 2004-2005. Το σενάριο υπέγραψε ο Λευτέρης Καπώνης, ενώ τη σκηνοθεσία ανέλαβε ο Δημήτρης Αρβανίτης. Ο αταίριαστος έρωτας μεταξύ δύο τόσο διαφορετικών ατόμων σημείωσε μεγάλη επιτυχία, η οποία προβάλλεται κάθε χρόνο σε επανάληψη από το ίδιο κανάλι με υψηλά νούμερα τηλεθέασης.
Υπόθεση
Ο όμορφος και δημοφιλής Σπύρος (Ζόμπος από τα Δυτικά), γέννημα-θρέμμα δυτικής Αττικής συναντά κι ερωτεύεται την κακομαθημένη και πάμπλουτη Λίζα που είναι συνηθισμένη να παίρνει πάντα αυτό που θέλει. Όταν οι δύο νέοι καταφέρουν να έρθουν κοντά και να παραδεχτούν τα έντονα συναισθήματα που τους δένουν, θα βρεθούν αντιμέτωποι με δυο ολόκληρους κόσμους. Και κει είναι που ο έρωτάς τους δοκιμάζεται και αποδεικνύει ότι η δύναμή του, όταν αυτός είναι αληθινός, στέκεται πάνω από προκαταλήψεις και στερεότυπα...
Εξωτερικοί σύνδεσμοι
Κατηγορία:Ελληνικές τηλεοπτικές σειρές
Μεγάλη Άδα Ροδόπης
Η Μεγάλη Άδα είναι ημιορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Η Μεγάλη Άδα βρίσκεται προς τα όρια της Ελλάδας με τη Βουλγαρία, στις νότιες πλαγιές της οροσειράς της Ανατολικής Ροδόπης σε υψόμετρο 420 μέτρα και απέχει 26 χλμ. ΒΑ. από την Κομοτηνή. Το χωριό, την μεσοβυζαντινή και υστεροβυζαντινή περίοδο, αποτελούσε μέρος του δρόμου (ημιονικός) που ξεκινούσε από τη Γρατιανούπολη (η σημερινή Γρατινή) και περνώντας από τα χωριά Μεγάλη Άδα - Πατερμά - Μύτικας έφθανε στο πέρασμα Makaza και μέσω αυτού στην ανατολική οροσειρά της Ροδόπης και την ανώτερη κοιλάδα του 'Εβρου στη Βουλγαρία. Η ονομασία του χωριού επί τουρκοκρατίας ήταν Αδά Δερέ ενώ από το 1912 καταγράφεται ως οικισμός Πομάκων. Μετά την απελευθέρωση, αναφέρεται επίσημα ως Μεγάλη Άδα το 1924 στο ΦΕΚ 194Α - 14/08/1924 να προσαρτάται στην τότε κοινότητα Πανδρόσου. Σύμφωνα με το Πρόγραμμα «Καλλικράτης» μαζί με τον Κάλχαντα, την Ιάμπολη, τον Μύτικα, τη Σαρακηνή και το Τυχηρό αποτελούν την τοπική κοινότητα Κάλχαντα που υπάγεται στη δημοτική κοινότητα Κομοτηνής του Δήμου Κομοτηνής και σύμφωνα με την απογραφή του 2011 έχει ως πληθυσμό 9 κατοίκους.
Παραπομπές
Κατηγορία:Χωριά του νομού Ροδόπης Κατηγορία:Δήμος Κομοτηνής Κατηγορία:Πομακοχώρια
Φερνάντο Μοριέντες
Ο Φερνάντο Μοριέντες Σάντσες (Fernando Morientes Sánchez, γεννήθηκε 5 Απριλίου 1976) είναι Ισπανός ποδοσφαιριστής ο οποίος αγωνιζόταν ως επιθετικός. Πλέον είναι προπονητής.
Ξεκίνησε την καριέρα του 1993 από την Αλμπαθέτε Μπαλοπιέ και συνέχισε στη Σαραγόσα, όπου σε δύο σεζόν πέτυχε 28 γκολ. Οι επιδόσεις του εκεί τράβηξαν την προσοχή της Ρεάλ Μαδρίτης, η οποία τον απέκτησε το 1997 για περίπου 6,5 εκατομμύρια ευρώ. Κατά τη διάρκεια της παραμονής του εκεί είχε συχνή επαφή με τα δίκτυα και βοήθησε τη βασίλισσα τα κερδίσει δύο Τσάμπιονς Λιγκ (σκόραρε στον τελικό το 2000) και ένα πρωτάθλημα.
Η άφιξη του Ρονάλντο το 2002 άρχισε να προκαλεί προστιβές με την ομάδα και τη σεζόν 2003-04 δόθηκε δανεικός στη Μονακό. Με τη Μονακό σκόραρε 9 γκολ στο Τσάμπιονς Λιγκ και ήταν πρώτος σκόρερ εκείνης της σεζόν, φτάνοντας μέχρι τον τελικό. Επέστρεψε για την επόμενη χρονιά πάλι στη Ρεάλ Μαδρίτης, όπου όμως δυσκολεύτηκε να βρει θέση και τελικά αποκτήθηκε τον Ιανουάριο του 2005 από τη Λίβερπουλ για 9,3 εκατομμύρια ευρώ. Το 2006 μετεγράφει στη Βαλένθια και έπειτα στη Μαρσέιγ πρωτού αποσυρθεί και ασχοληθεί με την προπονητική.
Ο Μοριέντες έπαιξε 47 φορές με την εθνική ομάδας της Ισπανίας, συμμετέχοντας σε δύο Παγκόσμια Κύπελλα (με συνολικά πέντε γκολ) και ένα ευρωπαϊκό πρωτάθλημα (το 2004).
Παραπομπές
Κατηγορία:Ισπανοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Αλμπαθέτε Μπαλομπιέ Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ισπανοί προπονητές ποδοσφαίρου Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Θρησκεία στη Σλοβενία
Η θρησκεία έπαιξε σημαντικό ρόλο στην ανάπτυξη του σλοβενικού έθνους και της χώρας της Σλοβενίας. Ακολουθώντας τον σοσιαλισμό μετά τον Β 'Παγκόσμιο Πόλεμο, είχε επιτευχθεί ένας βαθμός χωρισμού του κράτους και της εκκλησίας στην ανεξάρτητη Σλοβενία. Τον Φεβρουάριο του 2007, η Σλοβενία ​​ψήφισε έναν νέο νόμο περί θρησκευτικής ελευθερίας με κλίση προς την Καθολική Εκκλησία (ιδίως όσον αφορά στην κρατική χρηματοδότηση) και αυστηρούς όρους για την εγγραφή νέων θρησκευτικών κοινοτήτων.
Καθολική Εκκλησία
Η Καθολική Εκκλησία στη Σλοβενία ​​είναι μέρος της παγκόσμιας Καθολικής Εκκλησίας, υπό την πνευματική ηγεσία του Πάπα στη Ρώμη.
Υπάρχουν περίπου 1.135.626 καθολικοί στη χώρα (περίπου το 57,8% του συνολικού πληθυσμού σύμφωνα με την απογραφή του 2002 ). Η χώρα χωρίζεται σε έξι επισκοπές, συμπεριλαμβανομένων δύο αρχιεπισκοπών. Η επισκοπή του Μάριμπορ αναδείχθηκε σε Αρχιεπισκοπή από τον Πάπα Βενέδικτο ΙΣΤ' το 2006.
Προτεσταντισμός
Ο προτεσταντισμός συνδέεται στενά με την ιστορία των Σλοβένων, με τη σλοβενική γλώσσα να έχει καθιερωθεί στη Μεταρρύθμιση. Ο Πρίμοζ Τρούμπαρ ήταν κορυφαίος πρώην Σλοβένος συγγραφέας και προτεσταντικός μεταρρυθμιστής. Συνέβαλε στην ανάπτυξη της σλοβενικής γλώσσας και του σλοβενικού πολιτισμού.
Η Μεταρρύθμιση άκμασε τον 16ο αιώνα, αντιπροσωπεύοντας τη συντριπτική πλειονότητα της πολιτιστικής ανάπτυξης στη Σλοβενία. Ο Λουθηρανισμός ήταν η πιο δημοφιλής προτεσταντική ονομασία μεταξύ των Σλοβένων, με μειονότητες, κυρίως του Καλβινισμού.
Ο Προτεσταντισμός μεταξύ των Σλοβένων επιχειρήθηκε να εξαλειφθεί από τον Οίκο των Αψβούργων με την Αντιμεταρρύθμιση. Η αντιμεταρρύθμιση αναπτύχθηκε σε μεγάλο βαθμό στην πλειοψηφία των σλοβενικών περιοχών. Μέσα που χρησιμοποιήθηκαν περιελάμβαναν δολοφονία, απέλαση, καύση βιβλίων και γενική απαγόρευση της σλοβενικής γλώσσας. Εξαιρέθηκαν ανατολικές περιοχές (όπως το Πρεκμούργιε), που ελέγχονταν από την ουγγρική αριστοκρατία, συχνά Καλβινιστές. Ιστορικά, οι Ούγγροι είχαν υιοθετήσει τον Λουθηρανισμό πρώτα, προτού σταδιακά στραφούν στον Καλβινισμό. Δεν είχαν πολιτική καταπολέμησης του Λουθηρανισμού.
Ανατολική Ορθοδοξία
Η Ανατολική Ορθοδοξία διατηρεί σημαντική παρουσία στη χώρα και ασκείται κατά πλειοψηφία από Σλοβένους Σερβικής καταγωγής. Οι Ανατολικοί Ορθόδοξοι Χριστιανοί στη Σλοβενία ​​υπάγονται στην εκκλησιαστική δικαιοδοσία του Σερβικού Ορθόδοξου Μητροπολίτη του Ζάγκρεμπ και της Λιουμπλιάνα.
Ισλαμισμός
Οι Μουσουλμάνοι στη Σλοβενία ​​είναι εθνικά ως επί το πλείστον Βόσνιοι και εθνικοί μουσουλμάνοι. Το 2014, υπήρχαν περίπου 48.266 μουσουλμάνοι στη Σλοβενία, που αποτελούν περίπου το 2,4 τοις εκατό του συνολικού πληθυσμού. Η Μουσουλμανική κοινότητα της Σλοβενίας διευθύνεται από τον Νεντζάντ Γκράμπους.
Σύμφωνα με τα δημοσιευμένα στοιχεία από την απογραφή της Σλοβενίας το 2002, από συνολικά 47.488 μουσουλμάνους (2,4% του συνολικού πληθυσμού) 2.804 μουσουλμάνοι (5,90% του συνόλου των μουσουλμάνων στη Σλοβενία) δήλωσαν τους εαυτούς τους ως εθνικούς Σλοβένους μουσουλμάνους.
Υπάρχουν επίσης Μουσουλμάνοι από την Κεντρική, Νότια και Νοτιοανατολική Ασία, οι οποίοι δεν υπολογίζονται στην απογραφή επειδή είναι μετανάστες εργαζόμενοι.
Σπάικ Λι
Ο Σέλτον Τζάκσον "Σπάικ" Λι (αγγλικά: Shelton Jackson "Spike" Lee, 20 Μαρτίου 1957) είναι Αμερικανός σκηνοθέτης, παραγωγός, συγγραφέας και ηθοποιός. Έκανε το σκηνοθετικό ντεμπούτο του με την ταινία She's Gotta Have It (1986) και αργότερα σκηνοθέτησε τις ταινίες Κάνε το σωστό (1989), Μάλκολμ Χ (1992), The Original Kings of Comedy (2000), 25η ώρα (2002), Ο υποκινητής (2006) και Παρείσφρηση (2018). H εταιρία παραγωγής του, 40 Acres and a Mule Filmworks, έχει παραγάγει πάνω από 35 ταινίες από το 1983.
Παραπομπές
κατηγορία:Αμερικανοί σκηνοθέτες κατηγορία:Αμερικανοί παραγωγοί ταινιών Κατηγορία:Αμερικανοί άνδρες ηθοποιοί κινηματογράφου Κατηγορία:Βραβευμένοι με BAFTA Κατηγορία:Τιμητικό Όσκαρ (παραλήπτες)
Αλιένα Ανίσιμ
Η Αλιένα Ανίσιμ ( Але́на Мікала́еўна Ані́сім ; γεννημένη στις 28 Σεπτεμβρίου 1962) είναι μία  Λευκορώσος πολιτικός και μέλος της Βουλής των Αντιπροσώπων της Λευκορωσίας, που είναι η κατώτερη Βουλή της Εθνικής Συνέλευσης της Λευκορωσίας Είναι επίσης γλωσσολόγος και πρόεδρος της Francesishak Skaryna Λευκορωσικής Εταιρείας Γλωσσών.
Βιογραφία
Η Ανίσιμ (πατρικό όνομα: Amelchyts) γεννήθηκε στις 28 Σεπτεμβρίου 1962 σε μια οικογένεια αγροτών στο χωριό Στόουμπτσι, στην περιφέρεια Μινσκ.
Το 2014, η Ανίσιμ έγινε συντονιστής του παν-Λευκορωσικού Συνεδρίου για την Ανεξαρτησία. Την ίδια χρονιά, το συνέδριο των διανοούμενων της Λευκορωσίας την διόρισε για την προεδρία. Ωστόσο, έχοντας ξεκινήσει μια εταιρεία, αποσύρθηκε απότομα από τον αγώνα.
Το 2019, ανακοίνωσε την υποψηφιότητά της για Πρόεδρο της Λευκορωσίας.
Εξωτερικοί σύνδεσμοι
Κατηγορία:Ευρωπαίοι πολιτικοί Κατηγορία:Λευκορώσοι πολιτικοί
Κάρλος Γκιμάρντ
Ο Κάρλος Ενρίκο Γκιμάρντ (Carlos Enrique Guimard, γενν. 6 Απριλίου 1913, Σαντάγκο ντελ Εστέρο - 11 Σεπτεμβρίου 1998, Μπουένος Άιρες) ήταν Αργεντινός σκακιστής. Η εγγονή του, Ίζαμπελ Λέοναρντ, είναι διάσημη μεσόφωνος. Του απονεμήθηκε ο τίτλος του Διεθνού Μαιτρ το 1950 και ο ανώτατος σκακιστικός τίτλος του Γκρανμαίτρ το 1960 αντίστοιχα.
Αποτελέσματα Σκακιστικών Ολυμπιάδων
Ο Κ. Γκιμάρντ εκπροσώπησε την Αργεντινή σε αρκετές σκακιστικές Ολυμπιάδες. Τα αποτελέσματά του φαίνονται αναλυτικά στον παρακάτω πίνακα: Κατά τη διάρκεια συμμετοχής του στις παραπάνω σκακιστικές διοργανώσεις, ο Κ. Γκιμάρντ απέσπασε τρία μετάλλια:
μικρογραφία|Ο Γκιμάρντ το [[1937 στο εξώφυλλο του El Gráfico.]]
Αποτελέσματα Σκακιστικών Πρωταθλημάτων Αργεντινής
Ο Κ. Γκιμάρντ, κατά τη διάρκεια της σκακιστικής του καριέρας, συμμετείχε επανειλημμένα σε Σκακιστικά Πρωταθλήματα Αργεντινής. Μάλιστα, αναδείχθηκε και πρωταθλητής της χώρας του τρεις φορές:
Άλλες Πληροφορίες
Ο Κ. Γκιμάρντ έλαβε τον τίτλο του Διεθνούς Μαιτρ στο σκάκι από τη FIDE το 1950 και τον ανώτατο τίτλο του Γκρανμαίτρ το 1960.
Στη Γαλλική Άμυνα, υπάρχει μία βαριάντα που ονομάζεται Βαριάντα Γκιμάρντ (Guimard Variation). Οι αρχικές κινήσεις είναι: 1.e4 e6 2.d4 d5 3.Nd2 Nc6.
Κιλσέ
Παραπομπές
Κατηγορία:Κατοικημένες περιοχές στην Επαρχία Καλμπατζάρ
Tekken 7
Το Tekken 7 (ιαπωνικά: 鉄拳7) είναι ένα fighting βιντεοπαιχνίδι που δημιουργήθηκε και κυκλοφόρησε από την Bandai Namco Entertainment. Το παιχνίδι αποτελεί μέρος της σειράς Tekken και είναι το πρώτο που χρησιμοποιεί την τεχνολογία της Unreal Engine. Το παιχνίδι έχει και μία περιορισμένη έκδοση arcade, η οποία κυκλοφόρησε τον Μάρτιο του 2015. Τον Ιούλιο του 2016, κυκλοφόρησε μία ανανεωμένη έκδοση arcade, ονόματι Tekken 7: Fated Retribution, η οποία περιείχε νέους χαρακτήρες, πίστες και αντικείμενα. Η συγκεκριμένη έκδοση κυκλοφόρησε τον Ιούνιο του 2017, σε Xbox One, PlayStation 4 και Microsoft Windows.
Η ιστορία του παιχνιδιού τοποθετείται λίγο μετά τα γεγονότα του Tekken 6 και επικεντρώνεται στην τελική μάχη του Heihachi Mishima, με τον γιο του Kazuya. Στο Tekken 7, εισήχθησαν νέες μέθοδοι μάχης και άλλα στοιχεία, τα οποία το έκαναν πιο προσιτό σε παίχτες, οι οποίοι δεν είχαν πείρα σε τέτοιου είδους παιχνίδια. Το παιχνίδι, έλαβε πολύ θετικές κριτικές, ενώ υπήρξε και μία εισπρακτική επιτυχία, πουλώντας πάνω από τέσσερα εκατομμύρια αντίτυπα έως και τον Μάρτιο του 2019.
Εξωτερικοί σύνδεσμοι
Κατηγορία:Βιντεοπαιχνίδια του 2015 Κατηγορία:Βιντεοπαιχνίδια του 2017 Κατηγορία:Arcade παιχνίδια Κατηγορία:Βιντεοπαιχνίδια της Bandai Namco Κατηγορία:Βιντεοπαιχνίδια crossover Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια των Windows Κατηγορία:Βιντεοπαιχνίδια PlayStation VR Κατηγορία:Βιντεοπαιχνίδια της Namco Κατηγορία:Βιντεοπαιχνίδια Tekken Κατηγορία:Βιντεοπαιχνίδια με Unreal Engine Κατηγορία:Συνέχειες βιντεοπαιχνιδιών Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια τοποθετημένα στην Ιταλία Κατηγορία:Βιντεοπαιχνίδια τοποθετημένα στην Κίνα Κατηγορία:Βιντεοπαιχνίδια τοποθετημένα στην Ιαπωνία Κατηγορία:Βιντεοπαιχνίδια τοποθετημένα στη Μέση Ανατολή Κατηγορία:Βιντεοπαιχνίδια τοποθετημένα στις ΗΠΑ
Bionicle
Το Bionicle είναι μια σειρά παιχνιδιών που κατασκευάζονται και πωλούνται από το LEGO για παιδιά ηλικίας 7 έως 16 ετών. Η σειρά ξεκίνησε στην Ευρώπη τον Ιανουάριο του 2001 και στις Ηνωμένες Πολιτείες τον Ιούνιο και τον Ιούλιο του ίδιου έτους.
Το Bionicle βασίζεται στην αρχική σειρά παιχνιδιών LEGO Slizer και RoboRiders και έχει πολλές ομοιότητες, όπως οι χαρακτήρες που βασίζονται στα τέσσερα κύρια στοιχεία.
Το Bionicle είναι λέξη λεξιλογίου που αποτελείται από τις αγγλικές λέξεις «biological» και «chronicle», όχι το γενικά θεωρούμενο «biomechanical».
Με το 2010, η σειρά ολοκληρώθηκε κάποτε. Από το 2010 έως το 2014, η εταιρεία ανέπτυξε το «Hero Factory», το οποίο χρησιμοποίησε τα ίδια εξαρτήματα και άλλαξε την άποψη του κόσμου.
Από το 2015, το Hero Factory έχει τελειώσει και το Bionicle έχει ξαναρχίσει. Η σειρά είχε αρχικά προγραμματιστεί να συνεχιστεί για τουλάχιστον 3 χρόνια, αλλά οι πωλήσεις δεν αυξήθηκαν περισσότερο από το αναμενόμενο, και το σύνολο κυκλοφόρησε το καλοκαίρι του 2016, το δεύτερο έτος.
Λίστα ταινιών
Κατηγορία:Lego Κατηγορία:Παιχνίδια
Χακάν Σουκούρ
Ο Χακάν Σουκούρ (τουρκικά: Hakan Şükür, γεννήθηκε 1 Σεπτεμβρίου 1971) είναι Τούρκος πρώην ποδοσφαιριστής, ο οποίος αγωνιζόταν ως κεντρικός επιθετικός. Στο μεγαλύτερο μέρος της καριέρας του αγωνίστηκε στη Γαλατασαράι, με την οποία ήταν τρεις φορές πρώτος σκόρερ του πρωταθλήματος και κατέκτησε συνολικά 14 τίτλους.
Ο Σουκούρ έπαιξε σε 112 αγώνες με την εθνική ομάδα της Τουρκίας, σκοράροντας 51 φορές και είναι ο πρώτος σκόρερ της. Ήταν ένας από τους πιο παραγωγικούς επιθετικούς της εποχής του, με 383 γκολ σε συλλογικό επίπεδο, πρώτος σκόρερ όλων των εποχών στο πρωτάθλημα Τουρκίας με 249 γκολ, ενώ έχει πετύχει και το ταχύτερο γκολ στην ιστορία των Παγκοσμίων Κύπελλων, στα 11 δευτερόλεπτα στον μικρό τελικό του Παγκοσμίου Κυπέλλου του 2002. Ήταν γνωστός για τις κεφαλιές του.
Στις εκλογές του 2011 εξελέγη βουλευτής Κωνσταντινούπολης με το Κόμμα Δικαιοσύνης και Ανάπτυξης, αλλά παραιτήθηκε της θέσης του τον Δεκέμβριο του 2013 και έγινε ανεξάρτητος βουλευτής. Μετά το αποτυχημένο πραξικόπημα στην Τουρκία του 2016, καταζητείται ως μέλος του κινήματος Γκιουλέν και ζει πλέον εξόριστος στις Ηνωμένες Πολιτείες.
Τίτλοι
Σακαριάσπορ
Γαλατασαράι
Τουρκία
Εξωτερικοί σύνδεσμοι
Κατηγορία:Τούρκοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Ίντερ Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Μπλάκμπερν Ρόβερς Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Σέριε Α Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:FIFA Century Club Κατηγορία:Τούρκοι βουλευτές Κατηγορία:Τούρκοι ποδοσφαιριστές στο εξωτερικό Κατηγορία:Χρυσοί Παίκτες ΟΥΕΦΑ
Match Point
Η ταινία Match Point είναι βρετανικό ψυχολογικό θρίλερ, σε σενάριο και σκηνοθεσία του Γούντι Άλεν, παραγωγής του 2005. Πρωταγωνιστούν οι Τζόναθαν Ρις Μάγιερς, Σκάρλετ Γιόχανσον, Έμιλι Μόρτιμερ, Μάθιου Γκουντ, Μπράιαν Κοξ και Πενέλοπι Γουίλτον. Στην ταινία, ο χαρακτήρας που υποδύεται ο Ρις Μάγιερς, παντρεύεται μια γυναίκα από εύπορη οικογένεια, αλλά η κοινωνική του θέση απειλείται από την παράνομη σχέση του με την αρραβωνιαστικιά του κουνιάδου του, την οποία υποδύεται η Γιόχανσον. Η ταινία ασχολείται με τα θέματα της ηθικής, της απληστίας, και τον ρόλο της λαγνείας, των χρημάτων, και της τύχης, γεγονός που έκανε πολλούς ανθρώπους να τη συγχέουν με μια παλαιότερη ταινία του Άλεν, ονόματι Απιστίες και αμαρτίες (Crimes and Misdemeanors, 1989). Η ταινία γυρίστηκε στο Λονδίνο, μιας και ο Άλεν δυσκολευόταν να βρει οικονομική υποστήριξη για την ταινία στην Νέα Υόρκη. Η συμφωνία τον οδήγησε να προσλάβει ηθοποιούς και ομάδα από το Ηνωμένο Βασίλειο. Ο Άλεν έγραψε ξανάγραψε εν τάχει το σενάριο, το οποίο αρχικά λάμβανε χώρα στη Νέα Υόρκη, αλλά τελικά το τοποθέτησε στη Μεγάλη Βρετανία.
Οι κριτικοί στις Ηνωμένες Πολιτείες επαίνεσαν την ταινία για το βρετανικό σκηνικό της, και το επικρότησαν ως την επιστροφή του Άλεν. Αντίθετα, οι κριτικοί από το Ηνωμένο Βασίλειο αντιμετώπισαν την ταινία Match Point λιγότερο ευνοϊκά, λόγω των τοποθεσιών της και των ιδιωμάτων του διαλόγου. Ο Άλεν έλαβε υποψηφιότητα για Όσκαρ καλύτερου πρωτότυπου σεναρίου.
Υπόθεση
Κατά τη διάρκεια μιας καταιγίδας, μετά την επιλογή για το επάγγελμά της, το οποίο δεν εγκρίνει η Έλινορ, η Νόλα φεύγει από το σπίτι, για να μείνει μόνη της. Ο Κρις ακολουθεί την Νόλα έξω και εξομολογείται τα αισθήματά του για εκείνη. Τότε, οι δυο τους κάνουν παθιασμένο σεξ στο χωράφι. Νιώθοντας ένοχη, η Νόλα αντιμετωπίζει αυτό το συμβάν ως λάθος της στιγμής, ωστόσο ο Κρις θέλει να συνεχιστεί η σχέση τους στα κρυφά. Ο Κρις και η Κλόι παντρεύονται, ενώ ο Τομ και η Νόλα χωρίζουν.
Η Κλόι δε μένει έγκυος κατευθείαν, γεγονός που την λυπεί. Ο Κρις προσπαθεί να βρει μάταια την Νόλα, αλλά τη συναντά τυχαία λίγο καιρό αργότερα στην Πινακοθήκη Μοντέρνας Τέχνης Τέιτ. Ζητά διακριτικά τον αριθμό της, και οι δυο τους συνάπτουν παράνομη σχέση. Ενώ ο Κρις περνάει χρόνο με την οικογένεια της συζύγου του, η Νόλα τον τηλεφωνεί για να τον ενημερώσει ότι είναι έγκυος. Πανικόβλητος, ο Κρις της ζητά να κάνει έκτρωση, αλλά εκείνη αρνείται, λέγοντας ότι θέλει να μεγαλώσει το παιδί μαζί του. Ο Κρις αποστασιοποιείται από την Κλόι, η οποία υποπτεύεται πως εκείνος διατηρεί παράνομο δεσμό, αλλά εκείνος το αρνείται. Η Νόλα παρακινεί τον Κρις να πάρει διαζύγιο από τη γυναίκα του, και τότε εκείνος αισθάνεται παγιδευμένος, λέγοντας ψέματα τόσο στην Κλόι όσο και στην Νόλα. Η Νόλα τον αντιμετωπίζει στο δρόμο έξω από το γραφείο του και εκείνος μετά βίας ξεφεύγει από το σκηνικό και από το γεγονός ότι κάποιος θα μπορούσε να τον αναγνωρίσει.
Λίγο αργότερα, ο Κρις παίρνει το κυνηγετικό όπλο από το σπίτι του πεθερού του, το βάζει μέσα στην τσάντα του τένις και το παίρνει στο γραφείο του. Όταν σχολάει, τηλεφωνεί τη Νόλα στο κινητό της και της λέει ότι έχει να της πει ευχάριστα νέα. Πηγαίνει στην πολυκατοικία όπου μένει η Νόλα και μπαίνει στο διαμέρισμα της γειτόνισσάς της, της κυρίας Ίστμπι, την οποία δολοφονεί και έπειτα σκηνοθετεί μια υποτιθέμενη ληστεία, λεηλατώντας τα δωμάτια και κλέβοντας κοσμήματα και φάρμακα. Ενώ η Νόλα επιστρέφει, την πυροβολεί στο κλιμακοστάσιο. Έπειτα, ο Κρις παίρνει ταξί και πηγαίνει στο θέατρο, για να παρακολουθήσει με την Κλόι ένα μιούζικαλ. Η Σκότλαντ Γιαρντ ερευνά το έγκλημα και καταλήγει στο συμπέρασμα ότι διαπράχθηκε από έναν ναρκομανή και έκλεψε χρήματα. Την επόμενη ημέρα, ενώ οι ειδήσεις προβάλουν το έγκλημα, ο Κρις επιστρέφει το κυνηγετικό όπλο και η Κλόι του ανακοινώνει ότι είναι έγκυος.
Ο ντετέκτιβ Μάικ Μπάνερ προσκαλεί τον Κρις για να τον ρωτήσει σχετικά με τις δολοφονίες. Προηγουμένως, ο Κρις έριξε το κόσμημα της κυρίας Ίστμπι στο ποτάμι, αλλά το δαχτυλίδι της αναπηδά τυχαία από το κιγκλίδωμα και πέφτει στο πεζοδρόμιο. Στο αστυνομικό τμήμα, ο Κρις ψεύδεται για τη σχέση του με την Νόλα, αλλά ο Μπάνερ τον εκπλήσσει με το ημερολόγιό της, στο οποίο παρουσιάζεται εκτενώς. Ομολογεί για την παράνομη σχέση τους, αλλά αρνείται οποιαδήποτε σχέση με τους φόνους και παρακαλεί του αστυνομικούς να μην τον αναμείξουν περαιτέρω στην έρευνά τους, καθώς αν δημοσιοποιηθεί η σχέση του με την Νόλα, υπάρχει περίπτωση να λήξει ο γάμος του, ενώ παράλληλα ότι η γυναίκα του είναι έγκυος στο πρώτο τους παιδί.
Μια νύχτα, ο Κρις βλέπει τα φαντάσματα της Νόλα και της κυρίας Ίστμπι, που του λένε να είναι έτοιμος για τις συνέπειες των πράξεών του. Απαντά ότι τα εγκλήματά του, αν και λάθος, ήταν "αναγκαίο" να γίνουν, και ότι τον καταπνίγει η ενοχή του. Την ίδια στιγμή, ο Μπάνερ ονειρεύεται ότι ο Κρις διέπραξε τους φόνους. Η θεωρία του υποτιμάται από τον συνάδελφό του, Ντάουντ, ο οποίος τον πληροφορεί ότι ένας ναρκομανής βρέθηκε δολοφονημένος στο δρόμο και είχε στην τσέπη του το δαχτυλίδι της κυρίας Ίστμπι. Ο Μπάνερ και ο Ντάουντ κλείνουν την υπόθεση και σταματούν οποιαδήποτε άλλη έρευνα. Η Κλόι γεννάει ένα αγοράκι ονόματι Τέρενς, και ο θείος του τον ευλογεί με τύχη και όχι υπεροχή.
Χιτζάμπ
εναλλ.=Smiling woman outdoors wearing a brightly colored headscarf and embroidered clothing|μικρογραφία| Μια Τυνήσια που φορά μαντίλα Στον σύγχρονο λόγο, χιτζάμπ (حجاب ) ή μαντίλα ονομάζεται το κάλυμμα κεφαλής που φορούν οι μουσουλμάνες γυναίκες. Ενώ τα ισλαμικά καλύμματα κεφαλής μπορούν να έχουν πολλές μορφές, το χιτζάμπ συχνά αναφέρεται συγκεκριμένα σε ένα ύφασμα τυλιγμένο γύρω από το κεφάλι και το λαιμό, που καλύπτει τα μαλλιά αλλά αφήνει το πρόσωπο ορατό.
Ο όρος χιτζάμπ χρησιμοποιήθηκε αρχικά για να δηλώσει ένα χώρισμα, μια κουρτίνα ή χρησιμοποιούταν γενικά στους ισλαμικούς κανόνες σεμνότητας και ενδυμασίας για τις γυναίκες. Ο όρος για τη μαντίλα στο Κοράνι είναι khimār ( خِمار  ). Για μερικούς, το χιτζάμπ φοριέται από μουσουλμάνες κοπέλες και γυναίκες για να διατηρήσουν σεμνότητα και ιδιωτικότητα από άσχετους άνδρες. Σύμφωνα με την Encyclopedia of Islam and Muslim World, η σεμνότητα αφορά τόσο το βλέμμα, το βάδισμα, τα ρούχα και τα γεννητικά όργανα των ανδρών όσο και των γυναικών. Το Κοράνι καθοδηγεί τις μουσουλμάνες γυναίκες και άνδρες να ντύνονται σεμνά. Ορισμένα ισλαμικά νομικά συστήματα ορίζουν αυτόν τον τύπο σεμνής ένδυσης ως να καλύπτει τα πάντα εκτός από το πρόσωπο και τα χέρια μέχρι τους καρπούς. Αυτές οι οδηγίες βρίσκονται σε κείμενα χαντίθ και φικχ που αναπτύχθηκαν μετά την αποκάλυψη του Κορανίου αλλά, σύμφωνα με ορισμένους, προέρχονται από τους στίχους (άγια) που αναφέρονται στο χιτζάμπ στο Κοράνι. Μερικοί πιστεύουν ότι το ίδιο το Κοράνι δεν επιβάλλει στις γυναίκες να φορούν χιτζάμπ. Στους στίχους του Κορανίου, ο όρος χιτζάμπ αναφέρεται σε μια κουρτίνα που χωρίζει τους επισκέπτες στο κύριο σπίτι του Μωάμεθ από τα καταλύματα των συζύγων του. Αυτή η ερμηνεία οδήγησε ορισμένους να ισχυριστούν ότι η εντολή του Κορανίου να φορούν χιτζάμπ ισχύει μόνο για τις συζύγους του Μωάμεθ και όχι για όλες τις γυναίκες. Μια άλλη ερμηνεία μπορεί επίσης να αναφέρεται στην απομόνωση των γυναικών από τους άνδρες στη δημόσια σφαίρα, ενώ μια μεταφυσική διάσταση μπορεί να αναφέρεται στο «πέπλο που χωρίζει τον άνθρωπο ή τον κόσμο από τον Θεό».
Η χρήση χιτζάμπ στο κοινό δεν απαιτείται από το νόμο στη Σαουδική Αραβία. Στη Γάζα, Παλαιστίνιοι Τζιχαντιστές που ανήκουν στην Ενωμένη Ηγεσία (UNLU) έχουν απορρίψει μια πολιτική για την χρήση χιτζάμπ για τις γυναίκες. Απαιτείται από το νόμο στο Ιράν, το Αφγανιστάν και την ινδονησιακή επαρχία Άτσεχ. Άλλες χώρες, τόσο στην Ευρώπη όσο και στον μουσουλμανικό κόσμο, έχουν ψηφίσει νόμους που απαγορεύουν ορισμένους ή όλους τους τύπους χιτζάμπ σε δημόσιους χώρους ή σε συγκεκριμένους τύπους τοποθεσιών. Οι γυναίκες σε διάφορα μέρη του κόσμου έχουν επίσης υποστεί ανεπίσημη πίεση να φορούν ή να μην φορούν χιτζάμπ.
Παραπομπές
Κατηγορία:Ενδύματα κεφαλής Κατηγορία:Ισλαμική ορολογία
Μάριος Κασσιανίδης
Ο Κασσιανίδης ήταν επίσης βαλκανιονίκης, από την εποχή που οι Κύπριοι αθλητές αγωνίζονταν με την εθνική ομάδα στίβου της Ελλάδας: έλαβε μέρος στους Βαλκανικούς Αγώνες Στίβου του 1982 στη Λιουμπλιάνα και ήρθε πρώτος στο αγώνισμα του δρόμου των 10.000 μέτρων με επίδοση 28.54,32.
Στην Ελλάδα, ο Κασσιανίδης κέρδισε το Πανελλήνιο πρωτάθλημα ανώμαλου δρόμου ανδρών 1977 (απόσταση 12000 μέτρα) με χρόνο 38.38, το αντίστοιχο του 1981 με χρόνο 33.31, του 1982 με χρόνο 37.20 και του 1983 με χρόνο 36.37.
Πηγές
Κατηγορία:Κύπριοι αθλητές του στίβου Κατηγορία:Έλληνες μαραθωνοδρόμοι Κατηγορία:Έλληνες αθλητές δρόμων μεγάλων αποστάσεων
Γλώσσα Αμπάγκα
Η γλώσσα Αμπάγκα (ISO 639-3: abg, Ethnologue: abg, Glottolog: abag1245) είναι γλώσσα της οικογένειας των γλωσσών Παπούα Νέα Γουινέα η οποία χρησιμοποιείται στην Επαρχία Ανατολικών Υψιπέδων της Παπούα Νέα Γουινέα. Σύμφωνα με την απογραφή του 1994 χρησιμοποιείται μόλις από 5 ομιλητές σε σύνολο 150 κατοίκων της περιοχής (2011) και απειλείται άμεσα με εξαφάνιση. Παρουσιάζει πολλές ομοιότητες με τις γλώσσες Καμάνο και Μπεναμπένα.
Εξωτερικοί σύνδεσμοι
Α Κατηγορία:Γλώσσες απειλούμενες με εξαφάνιση
Αντώνιος των Λερίνων
Ο Αντώνιος των Λερίνων ή ο ερημίτης (ιταλικά : Antonio di Lerino) (Βαλερία, 470 περ. - Λερίνες, 28 Δεκεμβρίου 520) ήταν Ρωμαίος μοναχός που έζησε ως ερημίτης κοντά στη λίμνη Κόμο. Πέρασε τα δύο τελευταία χρόνια της ζωής του με τους μοναχούς των Λερίνων. Στην αρχαιότητα τον τιμούσαν ως παράδειγμα μυστικιστικής ζωής και γι' αυτό τον τιμούν ως άγιο στην Ρωμαιοκαθολική εκκλησία και τιμάτε η μνήμη του στις 28 Δεκεμβρίου.
Αγιογραφία
Όλες οι πληροφορίες που έχουμε γι' αυτόν οφείλονται στην αγιογραφία του που έγραψε ο Εννόδιος, επίσκοπος της Παβίας.
Γεννημένος στη Βαλέρια της Κάτω Παννονίας, σε ηλικία 8 ετών έμεινε ορφανός από πατέρα. Ο Άγιος Σεβερίνο ανέλαβε την φροντίδα του, του έμαθε τα πρώτα γράμματα και τον κατήχησε στην χριστιανική πίστη. Στη συνέχεια την εκπαίδευσή του συνέχισε ο θείος του Κωνστάντιος, ο οποίος ζούσε στη Βαυαρία στο Λορχ Βυρτεμβέργης και ήταν επίσκοπος αυτής της πόλης.
Εκεί ακολούθησε τη θρησκευτική του κλήση και έκανε θρησκευτικούς όρκους κι έγινες μοναχός. Πήγε τότε, το 488, μαζί με τον μοναχό Μπρούνο στη λίμνη Κόμο στην τοποθεσία Μπρενταλέτο και Τεόλο όπου έκανε ζωή ερημίτη και έγινε σημείο αναφοράς για τους ντόπιους χριστιανούς.
Καθώς η φήμη της αγιότητάς του και των θαυμάτων του εξαπλώθηκε, πολύς κόσμος πήγαινε να τον επισκεφτεί, έτσι για να βρει την ηρεμία και τις ασκητικές του στιγμές, μετακόμισε στις Λερίνους, όπου έζησε τα δύο τελευταία χρόνια της ζωής του και πέθανε.
Βιβλιογραφία
Κατηγορία:Άγιοι της Ρωμαιοκαθολικής Εκκλησίας
Επιστημομετρία
H επιστημομετρία (αγγλ. Scientometrics) είναι το επιστημονικό πεδίο που εξετάζει ποσοτικές και ποιοτικές παραμέτρους της επιστήμης και της τεχνολογίας διαμέσου των δημοσιευμάτων της εκπαιδευτικής και ερευνητικής κοινότητας, όπως λ.χ. πρωτότυπα άρθρα, βιβλία, άρθρα ανασκόπησης (reviews), ευρεσιτεχνίες, και λοιπά δημοσιεύματα π.χ. μονογραφίες. Τα ως άνω δεδομένα συλλέγονται από πολλές ψηφιακές βιβλιοθήκες του Παγκόσμιου Ιστού (internet).
Παραπομπές
Κατηγορία:Επιστήμη και κοινωνία
Ισλάμ στην Ουκρανία
Το Ισλάμ είναι η τέταρτη μεγαλύτερη θρησκεία στην Ουκρανία, αντιπροσωπεύοντας το 0,6% -0,9% του πληθυσμού. Η θρησκεία έχει μακρά ιστορία στην Ουκρανία που χρονολογείται από την ίδρυση της Χανάτου της Κριμαίας τον 15ο αιώνα.
Το Σουνιτικό Ισλάμ της σχολής Χανάφι είναι η μεγαλύτερη μη χριστιανική θρησκεία στην Ουκρανία και η πλειοψηφία των Ουκρανών μουσουλμάνων είναι Τάταροι της Κριμαίας. Άλλοι τουρκικοί λαοί ιθαγενείς στην Ουκρανία, που βρίσκονται κυρίως στη Νότια και νοτιοανατολική Ουκρανία, ασκούν άλλες μορφές Ισλάμ. Σε αυτά περιλαμβάνονται οι Τάταροι του Βόλγα, οι Αζέροι, οι εθνοτικές ομάδες του Βόρειου Καυκάσου και οι Ουζμπέκοι. Το 2012 περίπου 500.000 Μουσουλμάνοι ζούσαν στην Ουκρανία, συμπεριλαμβανομένων 300.000 Τάταρων της Κριμαίας. Τον Φεβρουάριο του 2016, ο Σάιντ Ισμάγκιλοφ, ο μουφτής της Ουμμάχας, απαρίθμησε ένα εκατομμύριο μουσουλμάνους στην Ουκρανία.
Ενώ δεν υπάρχει γενική κυβερνητική δομή για τους Μουσουλμάνους στην Ουκρανία, οι μονοεθνικές κοινότητες σε πολυεθνικές περιοχές εξυπηρετούνται από τα εθνικά τους ιδρύματα και υποστηρίζονται από τους διεθνείς ομολόγους τους. Κοινότητες που υποστηρίζουν μεγάλα Ισλαμικά ιδρύματα βρίσκονται στο Κίεβο, την Κριμαία, τη Συμφερόπολη και το Ντονέτσκ. Ανεξάρτητες κοινότητες Σαλαφιστών βρίσκονται επίσης στο Κίεβο και την Κριμαία, καθώς και κοινότητες Σιίτες στο Κίεβο, το Χάρκοβο και το Λούανσκ.
Ιστορία των Μουσουλμάνων στην Ουκρανία
Ενώ οι Ουκρανοί είναι κυρίως Ορθόδοξοι και Καθολικοί, οι Μουσουλμάνοι έχουν ζήσει στην περιοχή που αποτελεί τη σύγχρονη Ουκρανία για αιώνες. Οι μουσουλμανικοί οικισμοί συγκεντρώνονται στο νότιο ήμισυ της χώρας, ιδιαίτερα στην Κριμαία, αν και υπάρχουν αποικίες Τατάρων Λίπκα σε άλλες περιοχές όπως η Βολυνία και η Ποδολία.
Η ιστορία του Ισλάμ στην Ουκρανία συνδέεται με τους Τάταρους της Κριμαίας, τους Τούρκους απογόνους τουρκικών και μη τουρκικών λαών που είχαν εγκατασταθεί στην Ανατολική Ευρώπη ήδη από τον 7ο αιώνα. Κατέστησαν το Χανάτο της Κριμαίας στην νότια Ουκρανία τον 15ο αιώνα. Το Χανάτο έχασε σύντομα την κυριαρχία του και έπεσε υπό την επιρροή της Οθωμανικής Αυτοκρατορίας, αν και οι τοπικοί ηγεμόνες του διατήρησαν σημαντικό βαθμό αυτονομίας. Από τον 15ο έως τον 18ο αιώνα, οι Τάταροι της Κριμαίας εισέβαλαν συχνά σε ανατολικά σλαβικά εδάφη για να συλλάβουν τους κατοίκους τους, υποδουλώνοντας περίπου τρία εκατομμύρια ανθρώπους, κυρίως Ουκρανούς. Το Χανάτο έληξε μετά την αυξανόμενη ρωσική επιρροή που οδήγησε στην προσάρτησή του στην Ρωσική Αυτοκρατορία μετά τους Ρωσοτουρκικούς πολέμους στα τέλη του 18ου αιώνα.
Παραπομπές
Ουκρανια Κατηγορία:Θρησκεία στην Ουκρανία
Ιδιοπαθής ενδοκρανιακή υπέρταση
Η ιδιοπαθής ενδοκρανιακή υπέρταση ( IIH ), γνωστή στο παρελθόν ως εγκεφαλικός ψευδοόγκος και καλοήθης ενδοκρανιακή υπέρταση, είναι μια κατάσταση που χαρακτηρίζεται από αυξημένη ενδοκρανιακή πίεση (πίεση γύρω από τον εγκέφαλο) χωρίς ανιχνεύσιμη αιτία. Τα κύρια συμπτώματα είναι πονοκέφαλος, προβλήματα όρασης, βόμβος στα αυτιά με τον καρδιακό παλμό και πόνος στους ώμους. Οι επιπλοκές μπορεί να περιλαμβάνουν απώλεια όρασης.
Οι παράγοντες κινδύνου περιλαμβάνουν το υπερβολικό βάρος ή την πρόσφατη αύξηση του βάρους. Η τετρακυκλίνη μπορεί επίσης να πυροδοτήσει την πάθηση. Η διάγνωση βασίζεται σε συμπτώματα και υψηλή ενδοκρανιακή πίεση που βρίσκεται με οσφυϊκή παρακέντηση χωρίς να έχει εντοπιστεί συγκεκριμένη αιτία σε σάρωση εγκεφάλου.
Η θεραπεία περιλαμβάνει υγιεινή διατροφή, περιορισμό στο αλάτι και άσκηση. Η βαριατρική χειρουργική επέμβαση μπορεί επίσης να χρησιμοποιηθεί για να βοηθήσει στην απώλεια βάρους. Το φάρμακο ακεταζολαμίδη μπορεί να χρησιμοποιηθεί μαζί με τα παραπάνω μέτρα. Ένα μικρό ποσοστό ανθρώπων μπορεί να χρειαστεί χειρουργική επέμβαση για να ανακουφίσει την πίεση.
Περίπου 2 ανά 100.000 άτομα διαγιγνώσκονται κάθε χρόνο. Η πάθηση επηρεάζει συχνότερα τις γυναίκες ηλικίας 20–50. Οι γυναίκες επηρεάζονται 20 φορές πιο συχνά από τους άνδρες. Η πάθηση περιγράφηκε για πρώτη φορά το 1897.
Σημάδια και συμπτώματα
Το πιο κοινό σύμπτωμα της IIH είναι ο πονοκέφαλος, ο οποίος εμφανίζεται σε όλες σχεδόν τις περιπτώσεις (92-94%). Είναι χαρακτηριστικά χειρότερος το πρωί, γενικευμένος και παλλόμενος. Μπορεί να συνοδεύεται με ναυτία και έμετο. Ο πονοκέφαλος μπορεί να επιδεινωθεί από οποιαδήποτε δραστηριότητα που αυξάνει περαιτέρω την ενδοκρανιακή πίεση, όπως το βήχα και το φτέρνισμα. Ο πόνος μπορεί επίσης να εμφανιστεί στον αυχένα και τους ώμους. Πολλοί έχουν παλμική εμβοή, μια αίσθηση ενός ήχου "γους" στο ένα ή και στα δύο αυτιά (64-87%). αυτός ο ήχος είναι σύγχρονος με τον παλμό. Διάφορα άλλα συμπτώματα, όπως το μούδιασμα των άκρων, γενικευμένη αδυναμία, απώλεια μυρωδιάς και απώλεια συντονισμού, αναφέρονται πιο σπάνια ενώ κανένα δεν είναι ενδεικτικό για ύπαρξη ιδιοπαθούς ενδοκράνιας υπέρτασης. Σε παιδιά, μπορεί να υπάρχουν πολλά μη ειδικά σημεία και συμπτώματα.
Η αυξημένη πίεση οδηγεί σε συμπίεση και έλξη των κρανιακών νεύρων, μια ομάδα νεύρων που προκύπτουν από το εγκεφαλικό στέλεχος και τροφοδοτούν το πρόσωπο και το λαιμό. Συνήθως, εμπλέκεται το νεύρο abducens (έκτο νεύρο). Αυτό το νεύρο τροφοδοτεί τον μυ που τραβά το μάτι προς τα έξω. Όσοι έχουν παράλυση έκτου νεύρου βιώνουν οριζόντια διπλή όραση, η οποία είναι χειρότερη όταν κοιτάζει προς την πληγείσα πλευρά. Πιο σπάνια, το οφθαλμοκινητικό νεύρο και το trochlear νεύρο ( τρίτη και τέταρτη παράλυση νεύρου, αντίστοιχα) επηρεάζονται, και τα δύο παίζουν ρόλο στις κινήσεις των ματιών. Το νεύρο του προσώπου (έβδομο κρανιακό νεύρο) επηρεάζεται περιστασιακά - το αποτέλεσμα είναι ολική ή μερική αδυναμία των μυών της έκφρασης του προσώπου στη μία ή και στις δύο πλευρές του προσώπου.
Η αυξημένη πίεση οδηγεί σε οίδημα θηλής, το οποίο είναι διόγκωση στον οπτικό δίσκο, το σημείο όπου το οπτικό νεύρο εισέρχεται στο μάτι. Αυτό συμβαίνει σχεδόν σε όλες τις περιπτώσεις IIH, αλλά δεν παρουσιάζουν όλοι συμπτώματα από αυτό. Εκείνοι που εμφανίζουν συμπτώματα συνήθως αναφέρουν "παροδικά οπτικά σκοτεινά σημεία", περιστατικά δυσκολίας στην όραση που συμβαίνουν και στα δύο μάτια, αλλά όχι απαραίτητα ταυτόχρονα. Το μακροχρόνιο οίδημα χωρίς θεραπεία οδηγεί σε απώλεια όρασης, αρχικά της περιφερειακής αλλά προοδευτικά και της κεντρικής όρασης.
Η εξέταση του νευρικού συστήματος είναι συνήθως φυσιολογική εκτός από την παρουσία θηλωμάτων, η οποία φαίνεται κατά την εξέταση του οφθαλμού με μια μικρή συσκευή που ονομάζεται οφθαλμοσκόπιο ή πιο λεπτομερώς με μια κάμερα fundus. Εάν υπάρχουν ανωμαλίες του κρανιακού νεύρου, αυτές μπορεί να παρατηρηθούν κατά την εξέταση των ματιών με τη μορφή στραβισμού (τρίτη, τέταρτη ή έκτη νεύρωση) ή ως παράλυση των νεύρων του προσώπου. Εάν το οίδημα είναι μακρόχρονο, τα οπτικά πεδία μπορεί να περιοριστούν και η οπτική οξύτητα να μειωθεί. Συνιστάται η δοκιμή οπτικού πεδίου με αυτοματοποιημένη περίμετρο (Humphrey), καθώς άλλες μέθοδοι δοκιμών ενδέχεται να είναι λιγότερο ακριβείς. Το μακροχρόνιο οίδημα θηλής οδηγεί σε οπτική ατροφία, στην οποία ο δίσκος φαίνεται χλωμός και η απώλεια όρασης τείνει να προχωρήσει.
Αιτίες
«Ιδιόπαθης» σημαίνει αγνώστου αιτίας. Επομένως, η IIH μπορεί να διαγνωστεί μόνο εάν δεν υπάρχει εναλλακτική εξήγηση για τα συμπτώματα. Η ενδοκρανιακή πίεση μπορεί να αυξηθεί λόγω φαρμάκων όπως παράγωγα βιταμίνης Α υψηλής δόσης (π.χ. ισοτρετινοΐνη για ακμή ), μακροχρόνια αντιβιοτικά τετρακυκλίνης (για μια ποικιλία δερματικών παθήσεων) και ορμονικά αντισυλληπτικά.
Υπάρχουν πολλές άλλες ασθένειες, κυρίως σπάνιες καταστάσεις, που μπορεί να οδηγήσουν σε ενδοκρανιακή υπέρταση. Εάν υπάρχει μια υποκείμενη αιτία, η κατάσταση ονομάζεται «δευτερογενής ενδοκρανιακή υπέρταση». Κοινές αιτίες της δευτερογενούς ενδοκρανιακής υπέρτασης περιλαμβάνουν την αποφρακτική άπνοια ύπνου (διαταραχή αναπνοής που σχετίζεται με τον ύπνο), τον συστηματικό ερυθηματώδη λύκο (SLE), τη χρόνια νεφρική νόσο και τη νόσο του Behçet.
Μηχανισμός
Η αιτία της IIH δεν είναι γνωστή. Ο κανόνας Monro-Kellie δηλώνει ότι η ενδοκρανιακή πίεση καθορίζεται από την ποσότητα του εγκεφαλικού ιστού, του εγκεφαλονωτιαίου υγρού (CSF) και του αίματος εντός της οστικής κρανιακής κοιλότητας. Υπάρχουν, συνεπώς, τρεις θεωρίες για το γιατί μπορεί να αυξηθεί η πίεση στο IIH: υπερβολική παραγωγή CSF, αυξημένος όγκος αίματος ή εγκεφαλικού ιστού ή απόφραξη των φλεβών που αποστραγγίζουν το αίμα από τον εγκέφαλο.
Η πρώτη θεωρία, αυτή της αυξημένης παραγωγής εγκεφαλονωτιαίου υγρού, προτάθηκε σε πρώιμες περιγραφές της νόσου. Ωστόσο, δεν υπάρχουν πειραματικά δεδομένα που να υποστηρίζουν τον ρόλο της διαδικασία στο IIH.
Η δεύτερη θεωρία υποστηρίζει ότι είτε η αυξημένη ροή του αίματος στον εγκέφαλο είτε η αύξηση του ίδιου του εγκεφαλικού ιστού μπορεί να οδηγήσει σε αυξημένη πίεση. Λίγα στοιχεία έχουν συγκεντρωθεί για να υποστηρίξουν την υπόδειξη ότι η αυξημένη ροή αίματος παίζει ρόλο, αλλά πρόσφατα οι Bateman κλπ. σε μελέτες MRA αντίθεσης φάσης ποσοτικοποίησαν την εγκεφαλική ροή αίματος (CBF) in vivo και δήλωσαν ότι η CBF είναι ασυνήθιστα αυξημένη σε πολλά άτομα με IIH. Τόσο τα δείγματα βιοψίας όσο και διάφοροι τύποι ανιχνεύσεων εγκεφάλου έχουν δείξει αυξημένη περιεκτικότητα σε νερό του εγκεφαλικού ιστού. Παραμένει ασαφές γιατί μπορεί να συμβαίνει αυτό.
Η τρίτη θεωρία προτείνει ότι η περιορισμένη φλεβική αποστράγγιση από τον εγκέφαλο μπορεί να επηρεαστεί με αποτέλεσμα τη συμφόρηση. Πολλοί άνθρωποι με IIH έχουν στένωση των εγκάρσιων κόλπων. Δεν είναι σαφές εάν αυτή η στένωση είναι η παθογένεση της νόσου ή ένα δευτερεύον φαινόμενο. Έχει προταθεί ότι μπορεί να υπάρχει ένας θετικός βρόχος βιοανάδρασης, όπου η αυξημένη ICP (ενδοκρανιακή πίεση) προκαλεί στένωση φλεβών στους εγκάρσιους κόλπους, με αποτέλεσμα φλεβική υπέρταση (αυξημένη φλεβική πίεση), μειωμένη απορρόφηση CSF μέσω κοκκοποίησης αραχνοειδούς και περαιτέρω αύξηση της ICP.
Διάγνωση
μικρογραφία| Υπέρηχος του οπτικού νεύρου που δείχνει IIH Η διάγνωση μπορεί να βασιστεί στο ιστορικό του ασθενή και της εξέτασης. Για να επιβεβαιωθεί η διάγνωση, καθώς και να αποκλειστούν εναλλακτικές αιτίες, απαιτείται αρκετή έρευνα: περισσότερες έρευνες μπορεί να πραγματοποιηθούν εάν το ιστορικό δεν είναι τυπικό ή το άτομο είναι πιο πιθανό να έχει ένα εναλλακτικό πρόβλημα όπως παιδιά, άνδρες, ηλικιωμένοι ή γυναίκες που δεν είναι υπέρβαροι.
Διερευνήσεις
Η νευροαπεικονιστική μέθοδος, συνήθως με υπολογιστική τομογραφία (CT / CAT) ή μαγνητική τομογραφία (MRI), χρησιμοποιείται για τον αποκλεισμό τυχόν βλαβών μάζας. Στην IIH αυτές οι σαρώσεις φαίνεται συνήθως να είναι φυσιολογικές, αν και μπορεί να δει κανείς μικρές ή σχιστοειδείς κοιλίες, διαστολή και λύγισμα των θηκών οπτικού νεύρου και «άδειο sella sign » (ισοπέδωση της υπόφυσης λόγω αυξημένης πίεσης) και διεύρυνση των Meckel's caves.
Ένα MR βενόγραμμα εκτελείται επίσης στις περισσότερες περιπτώσεις για να αποκλείσει την πιθανότητα στένωσης / απόφραξης φλεβικού κόλπου ή θρόμβωσης εγκεφαλικού φλεβικού κόλπου. Μια ανίχνευση MRV (ATECO) με αυξημένη αντίθεση έχει υψηλό ρυθμό ανίχνευσης για ανώμαλες στένωση των εγκάρσιων κόλπων. Αυτές οι στενώσεις μπορούν να ταυτοποιηθούν και να εκτιμηθούν καταλλήλως με καθετηριακή εγκεφαλική φλεβογραφία και μανομετρία. Συχνά παρατηρείται λύγισμα των διμερών οπτικών νεύρων με αυξημένο περινευτικό υγρό.
Η οσφυϊκή παρακέντηση πραγματοποιείται για τη μέτρηση της αρχικής πίεσης, καθώς και για τη λήψη εγκεφαλονωτιαίου υγρού (CSF) για τον αποκλεισμό εναλλακτικών διαγνώσεων. Εάν αυξηθεί η αρχική πίεση, το CSF μπορεί να αφαιρεθεί για παροδική ανακούφιση (βλ. παρακάτω). Το CSF εξετάζεται για ανώμαλα κύτταρα, λοιμώξεις, επίπεδα αντισωμάτων, επίπεδα γλυκόζης και επίπεδα πρωτεϊνών. Εξ' ορισμού, όλα αυτά βρίσκονται εντός των φυσιολογικών ορίων τους στο IIH. Περιστασιακά, η μέτρηση της πίεσης του CSF μπορεί να είναι φυσιολογική παρά τα ενδεικτικά συμπτώματα. Αυτό μπορεί να αποδοθεί στο γεγονός ότι η πίεση του CSF μπορεί να κυμαίνεται κατά τη διάρκεια της ημέρας. Εάν η υποψία για πρόβλημα παραμείνει υψηλή, μπορεί να είναι απαραίτητο να πραγματοποιηθεί πιο μακροχρόνια παρακολούθηση του ICP με καθετήρα πίεσης.
Ταξινόμηση
Τα αρχικά κριτήρια για IIH περιγράφηκαν από τον Dandy το 1937. Τροποποιήθηκαν από τον Smith το 1985 για να γίνουν τα «τροποποιημένα κριτήρια Dandy». Ο Σμιθ περιελάμβανε τη χρήση πιο προηγμένης απεικόνισης: Ο Dandy είχε απαιτήσει κοιλιογραφία, αλλά ο Σμιθ την αντικατέστησε με υπολογιστική τομογραφία. Σε ένα έγγραφο του 2001, οι Digre και Corbett τροποποίησαν περαιτέρω τα κριτήρια του Dandy. Πρόσθεσαν την απαίτηση το άτομο να είναι ξύπνιο και σε εγρήγορση, καθώς το κώμα αποκλείει επαρκή νευρολογική εκτίμηση και απαιτούν τον αποκλεισμό της φλεβικής θρόμβωσης κόλπων ως υποκείμενη αιτία. Επιπλέον, πρόσθεσαν την απαίτηση να μην βρεθεί άλλη αιτία για το αυξημένο ICP. Σε μια ανασκόπηση του 2002, οι Friedman και Jacobson προτείνουν ένα εναλλακτικό σύνολο κριτηρίων, που προέρχονται από αυτά του Smith. Αυτά απαιτούν την απουσία συμπτωμάτων που δεν μπορούν να εξηγηθούν από τη διάγνωση της IIH, αλλά δεν απαιτούν την πραγματική παρουσία οποιωνδήποτε συμπτωμάτων (όπως πονοκέφαλος) που οφείλονται στην IIH. Αυτά τα κριτήρια απαιτούν επίσης η οσφυϊκή παρακέντηση να πραγματοποιείται με το άτομο να βρίσκεται στο πλάι, καθώς η οσφυϊκή παρακέντηση που εκτελείται στην όρθια θέση καθίσματος μπορεί να οδηγήσει σε μετρήσεις τεχνητώς υψηλής πίεσης. Οι Friedman και Jacobson επίσης δεν επιμένουν στη MR βενογραφία για κάθε άτομο. Αντίθετα, αυτό απαιτείται μόνο σε άτυπες περιπτώσεις (βλ. "διάγνωση" παραπάνω).
Θεραπεία
Ο πρωταρχικός στόχος στη θεραπεία της IIH είναι η πρόληψη της απώλειας όρασης και της τύφλωσης, καθώς και ο έλεγχος των συμπτωμάτων. Η IIH αντιμετωπίζεται κυρίως μέσω της μείωσης της πίεσης CSF και. Η ΙΙΗ μπορεί να υποχωρήσει μετά την αρχική θεραπεία, μπορεί να πάει σε αυθόρμητη ύφεση (αν και μπορεί να υποτροπιάσει σε μεταγενέστερο στάδιο) ή μπορεί να συνεχιστεί χρονικά.